อ้างโควิดทำจน วินจยย.-พนักงานโรงแรม ซิ่งกระชากสร้อยแม่ค้าส้มตำ
สองหนุ่มคู่ซี้ วินจยย.ย่านเจริญนคร กับพนักงานล้างจานโรงแรม ชวนกันก่อเหตุกระชากทองแม่ค้าส้มตำ หนัก 2 บาท เอาไปขาย 2.5 หมื่น อ้างโควิดทำตกงาน ไม่มีรายได้ พบประวัติเคยถูกจับคดีวิ่งราวทั้งคู่เมื่อเวลา 12.00 น. วันที่ 30 พ.ค. พ.ต.อ.ธีระ เถระพัฒน์ ผกก.สน.ท่าข้าม พร้อม พ.ต.ท.ภาวัต วรรธสุภัทร รอง ผกก.สส.สน.ท่าข้าม นำกำลังจับกุม นายจีรวัฒน์ หรือโต๊ด ประทุมมา อายุ 34 ปี และ นายพงษ์พันธ์ หรือตั้ม วาสนสมพงษ์ อายุ 38 ปี ตามหมายจับศาลอาญาธนบุรี เลขที่ จ.297/2563 และ จ.298/2563 ลงวันที่ 29 พ.ค.63 ข้อหาร่วมกันวิ่งราวทรัพย์โดยใช้ยานพาหนะฯ พร้อมของกลาง รถ จยย.ยามาฮ่า รุ่นนูโว สีน้ำเงิน-เทา ทะเบียน สฉข 286 กรุงเทพมหานคร หมวกนิรภัย 2 ใบ และเสื้อผ้าที่ใช้ก่อเหตุ 2 ชุด โดยจับกุมตัวได้ที่ริมถนนเจริญนคร แขวงบางลำภูล่าง เขตคลองสาน กทม.การจับกุมครั้งนี้ สืบเนื่องจากเมื่อเวลา 07.52 น.วันที่ 24 พ.ค.ที่ผ่านมา น.ส.วะลัยพรณ์ ปัดทุม อายุ 41 ปี อาชีพแม่ค้าส้มตำ ริมถนนพระราม 2 ได้เข้าแจ้งความกับพนักงานสอบสวน สน.ท่าข้าม ว่า ขณะขี่รถ จยย.ส่วนตัวไปจ่ายตลาดที่แยกบางบอน ขากลับระหว่างมุ่งหน้านำของสดไปที่ร้านเพื่อเตรียมขายส้มตำ ได้มีคนร้าย 2 คน ขับขี่และซ้อนท้ายรถ จยย.แบบผู้หญิงไม่ทราบยี่ห้อรุ่น เข้ามาประกบก่อนกระชากสร้อยคอทองคำหนัก 2 บาท ซึ่งสวมใส่อยู่ที่คอ แล้วเร่งเครื่องหลบหนีไปทางถนนพระราม 2ต่อมาฝ่ายสืบสวนนำโดย พ.ต.ท.อุเทน รวมสุข สว.สส.สน.ท่าข้าม และ ร.ต.อ.เจษฎา จันทศรี รอง สว.สส.สน.ท่าข้าม นำกำลังลงพื้นที่แกะรอยจากกล้องวงจรปิดทราบว่า คนร้ายทั้ง 2 คน คือ นายจีรวัฒน์ อาชีพพนักงานล้างจานโรงแรมแห่งหนึ่งย่านเจริญนคร และนายพงษ์พันธ์ อาชีพขับวิน จยย.รับจ้างย่านเจริญนคร โดยใช้รถ จยย.ของ นายพงษ์พันธ์ ลงมือก่อเหตุ จึงขออนุมัติหมายจับจากศาลติดตามไปจับกุมตัวได้พร้อมของกลางในที่สุดสอบสวน นายพงษ์พันธ์ ยอมรับว่า ช่วงนี้มีวิกฤติโควิด-19 วิ่งรถวินไม่ค่อยได้ลูกค้า จึงชักชวน นายจีรวัฒน์ เพื่อนรุ่นน้อง ซึ่งปัจจุบันโรงแรมไม่ได้เปิดให้บริการทำให้ขาดรายได้จากการรับจ้างล้างจานมา 2 เดือนแล้ว มาลงมือก่อเหตุ โดยตนทำหน้าที่ขับรถ จยย.พานายจีรวัฒน์ ซ้อนท้ายไป และตนทำหน้าที่กระชากสร้อยคอทองคำของเหยื่อเองเมื่อสบโอกาส จากนั้นนำสร้อยทองของกลางหนัก 2 บาท ไปขายพรรคพวกได้เงินมา 25000 บาท แบ่งกันกับนายจีรวัฒน์ คนละ 12500 บาท นำมาใช้จ่ายประจำวัน กระทั่งตำรวจแกะรอยมาตามจับกุมจากการตรวจสอบข้อมูลประวัติพบว่า ผู้ต้องหาทั้ง 2 ราย ล้วนเคยถูกจับกุมข้อหาวิ่งราวทรัพย์ มาก่อน โดย นายพงษ์พันธ์ ถูกตำรวจ สน.ราษฎร์บูรณะ จับกุมเมื่อปี 2550 ส่วนนายจีรวัฒน์ ถูกตำรวจ สน.บุปผาราม จับเมื่อปี 2550 เช่นกัน เบื้องต้น แจ้งข้อหาร่วมกันวิ่งราวทรัพย์โดยใช้ยานพาหนะฯ นำตัวส่งพนักงานสอบสวน สน.ท่าข้าม ส่วนสร้อยคอทองคำหนัก 2 บาท ที่ผู้ต้องหานำไปขาย จะติดตามมาคืนให้ผู้เสียหายต่อไป.
สองหนุ่มคู่ซี้ วินจยย.ย่านเจริญนคร กับพนักงานล้างจานโรงแรม ชวนกันก่อเหตุกระชากทองแม่ค้าส้มตำ หนัก 2 บาท เอาไปขาย 2.5 หมื่น อ้างโควิดทำตกงาน ไม่มีรายได้ พบประวัติเคยถูกจับคดีวิ่งราวทั้งคู่
วิ่งราวสร้อยทอง,กระชากสร้อยแม่ค้าส้มดำ,โจรโควิด,วินจยย.กระชากสร้อย,ข่าวทั่วไป